આપણા બજાર સામે ઘણાં જોખમ છે. પ્રથમ જોખમ ક્રૂડ ઓઇલના ઊંચા ભાવ અને બીજું જોખમ ભારતના રૂપિયામાં ઘસારો છે. મેં થોડા મહિના પહેલાં લખ્યું હતું કે ભારતનું ચલણ ઓવરવેલ્યૂડ છે અને તે ઘટીને 72ના સ્તર સુધી જશે. તે સમયે ડોલર સામે રૂપિયો 68ના સ્તરે હતો. હવે મને લાગે છે કે ચલણ એવા સ્તરે પહોંચ્યું છે કે જ્યાં તેને ડોલરનું વેચાણ કરતા નિકાસકારોનો થોડો સપોર્ટ મળી રહેશે. રિઝર્વ બેન્ક પણ દરમિયાનગીરી કરશે અને ચલણને સપોર્ટ કરવાનો પ્રયાસ કરશે. તેથી મને ચલણના મોરચે હવે ચિંતા નથી.